《荆州之川日江日汉日沱潜日三虀其泽日云梦汉》
宋代·郑刚中

江气藏空阔，春云压洲渚。
蒲稗迷远目，断续川陆阻。
野鹿颇公迷，寒花自幽吐。
不知何处村，时击祭神鼓。
遥望景陵治，大泽置环堵。
迷迷即城闉，民舍难官府。
编芦辨门巷，具体亦何数。
幽哉沮洳旁，谓是囚伏所。
茅茨隐柴扉，一竹便撑拄。
四围榆柳青，风扰乱花舞。
十日南窗下，卧听清明雨。
此是古章台，家山在何许。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。